Lav et referat af nedenstående tekst:

Tekst:
Onsdag klokken 12.00 er det sidste chance for at søge ind på en videregående uddannelse på kvote 1. Kristina Kristoffersen, der er rektor på UCN, har allerede haft et kig på de ansøgninger, der indtil videre er kommet ind. Og her står det klart, at UCN ser frem til en tilbagegang i forhold til sidste år. - Vi mangler både ansøgere til læreruddannelsen, pædagoguddannelsen og på ergoterapeutuddannelsen, som vi virkelig slet ikke kan fylde pladserne på i år, fortæller hun. Uddanner flere i udkantsområder Gode nyheder er der dog også at finde i ansøgertallene. UCN har nemlig haft succes med at få lokket flere studerende til deres IT-uddannelser, som er efterspurgt i erhvervslivet, og de har også succes med deres online-uddannelser. - Vi har valgt at udbyde flere uddannelser online for at give mulighed for at uddanne flere af dem i udkantsområderne. Og indtil videre kan vi fra en stikprøve se, at der er en fremgang på 36 procent. Så det er rigtig godt, siger Kristina Kristoffersen og tilføjer: - Vi kan også se, at mange af dem, der søger vores online-uddannelser kommer fra 'Vandkantsdanmark'. Det er uddannelser som markedsføringsøkonom, International Hospitality og serviceøkonom, der udbydes online. Det er uddannelser, som er meget brugte inden for turisme. Karina Kristoffersen har en formodning om, at der er færre ansøgere, fordi rekordmange i øjeblikket er i arbejde. Ofte hænger konjunkturen nemlig sammen med at flere tager sabbatår og at færre dermed søger ind på en uddannelse.

Referat:
Færre har søgt en uddannelse på UCN, og det kan være, fordi flere har sabbatår, mener rektor på UCN.